Belusja Guba

Belusja Guba (russisk: Белушья Губа) er en bymessig bosetning sør på halvøya Gusinaja Zemlja (russisk: Гусиная Земля – Gåslandet) i øygruppen Novaja Semlja i Russland. Belusja Guba er det administrative senteret og den eneste permanente bosetningen på øygruppen, som ligger under Arkhangelsk oblast. Ved folketellingen i 2002 hadde stedet 2 622 innbyggere, noe som utgjorde over 96% av distriktets totale befolkning på 2 716. Belusja Guba hadde 2 060 innbyggere i 2023. Bosetningens grunnleggelsesdato regnes vanligvis til 17. september 1954, da atomprøveområdet på Novaja Semlja ble opprettet. Belusja Guba ligger rundt 9 km sørvest for Rogatsjovo (flybase). En stor del av befolkningen består av militært personell tilknyttet de kjernefysiske testområdene på øya. Referanser